Elden Ring

Elden Ring ye un videoxuegu ARPG de fantasía escura desarrolláu por FromSoftware y espublizáu por Bandai Namco Entertainment. Esti videoxuegu sal como una collaboración ente'l direutor y diseñador Hidetaka Miyazaki y el novelista fantásticu George R. R. Martin. Foi espublizáu mundialmente el 25 de febreru de 2022 pa les plataformes de Microsoft Windows, Playstation 4, PlayStation 5, Xbox One, Xbox Series X/S. 

Presentase como un xuegu en tercera persona con mundu abierto onde los xugadores puen esplorar llibremente. El gameplay incluye engarradielles, saqueos, montar a caballu, interactuar con personaxes non-xugables (NPCs), xubir el nivel del personaxe, amayorar equipaxe y armes y deprender hechizos. 

Esti videoxuegu lleva en desarrollu seis años, entamando alredor de 2017. 

 Gameplay 
Elden Ring ye un videoxuegu en tercera persona de mundu abierto focalizáu na esploración y el combate; tien elementos asemeyaos a otros xuegos desarrollaos por FromSoftware como la serie Souls, Bloodborne y Sekiro: Shadows Die Twice. El direutor, Hidetaka Miyazaki, esplica qu'anque los xugadores entamen de forma llineal, van poder progresivamente esplorar la Tierra Baldío, incluyendo les seis árees principales, castiellos, mazmorres y catacumbes desperdigaes pel mapa de mundu abierto. Mientres la esploración, los xugadores puen atopase NPCs y enemigos como los semidioses encargaos de gobernar les árees y sirven como los bosses principales del xuegu.

 Referencies 

 Enllaces esternos 

Categoría:Videoxuegos de 2022
Categoría:Videoxuegos pa PlayStation 4
Categoría:Videoxuegos pa PlayStation 5
Categoría:Videoxuegos pa Xbox One
Categoría:Videoxuegos pa Windows
Categoría:Videoxuegos de Namco Bandai
Categoría:Videoxuegos de rol d'aición